

***REGY METAL KFT.***

*H-3063 Jobbágyi, Apponyi út 109-111.*

*Tel: 32/475-024*

*Fax: 32/475-242*

*info@regymetal.hu*

MSZ EN ISO 9001:2015

MSZ EN ISO 14001:2015

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**A REGY METAL Ipari Kereskedelmi és Szolgáltató Kft.**

**nem veszélyes hulladékok**

**telephelyi gyűjtésére, előkezelésére és hasznosítására vonatkozó**

**hulladékgazdálkodási engedélykérelmi dokumentáció**

**Jobbágyi, 2025. január**

**Előzmény**

A REGY METAL Ipari Kereskedelmi és Szolgáltató Kft. a 3063 Jobbágyi, Apponyi út 109-111. sz. telephelyén, az alábbiakban felsorolt hulladékgazdálkodási tevékenységekre rendelkezik hulladékgazdálkodási engedéllyel (a továbbiakban együtt: Engedélyek):

* 1. Nógrád Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály Hulladékgazdálkodási Osztály által kiadott NO/HGO/1421-22/2023. számú hulladékgazdálkodási engedély, veszélyes és nem veszélyes hulladékok telephelyi gyűjtésére és előkezelésére.
  2. Nógrád Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály Hulladékgazdálkodási Osztály által kiadott NO/HGO/1421-23/2023. sz. hulladékgazdálkodási engedély, az NO/HGO/1421-22/2023. számon kiadott hulladékgazdálkodási engedély kijavítása
  3. Nógrád Megyei Kormányhivatal Agrárügyi és Környezetvédelmi Főosztály Környezetvédelmi Osztály által kiadott NO-05/269-10/2020. számú hulladékgazdálkodási engedély, nem veszélyes hulladékok telephelyi gyűjtésére előkezelésére és hasznosítására.
  4. Nógrád Megyei Kormányhivatal Környezetvédelmi, Természetvédelmi és Hulladékgazdálkodási Főosztály Hulladékgazdálkodási Osztály által kiadott NO/HGO/50-2/2022. sz. hulladékgazdálkodási engedély, az NO-05/269-10/2020. számon kiadott hulladékgazdálkodási engedély módosítása
  5. Nógrád Megyei Kormányhivatal Környezetvédelmi, Természetvédelmi és Hulladékgazdálkodási Főosztály Hulladékgazdálkodási Osztály által kiadott NO/HGO/1555-16/2022. számú hulladékgazdálkodási engedély, nem veszélyes hulladékok telephelyi gyűjtésére és előkezelésére.
  6. Nógrád Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály, Hulladékgazdálkodási Osztály által kiadott NO/HGO/2250-10/2023. számú hulladékgazdálkodási engedély, nem veszélyes hulladékok telephelyi gyűjtésére.

A REGY METAL Ipari Kereskedelmi és Szolgáltató Kft. 1.3., valamint 1.4. pontokban megjelölt hulladékgazdálkodási engedélye (a továbbiakban: Engedély) 2025. április 1. napján lejár. A tevékenységet a Regy Metal Kft. tovább kívánja végezni.

*A hulladékgazdálkodási tevékenységek nyilvántartásba vételéről, valamint hatósági engedélyezésről* szóló 439/2012. (XII. 29.) Korm. rendelet (a továbbiakban: 439/2012. (XII. 29.) Korm. rendelet), valamint az Engedélyben előírtak szerint, ha az engedély jogosultja az engedélyezett tevékenységét az engedély időbeli hatályának lejártát követően is folytatni kívánja, akkor az időbeli hatály lejárta előtt legalább 75 nappal új engedély iránti kérelmet kell benyújtania.

Fentiekre tekintettel a Regy Metal Kft. a 439/2012. (XII. 29.) Korm. rendelet alapján elkészítette jelen engedélykérelmi dokumentációt.

Az új engedélyt *a hulladékról* szóló CLXXXV. törvény (a továbbiakban: Ht.) 79.§ (1) bekezdése alapján szíveskedjenek 5 évre megadni.

1. **Kérelmező neve, székhelye, telephelye, valamint statisztikai azonosító adatai (KÜJ-, KTJ-azonosító kódja és KSH-statisztikai számjele, cégjegyzékszáma, adószáma)**

Neve: REGY METAL Ipari Kereskedelmi és Szolgáltató Kft. (Regy Metal Kft.)

Székhelye/telephelye: 3063 Jobbágyi, Apponyi út 109-111. (3063 Jobbágyi 09/37; 09/45; 09/50; 09/51 és 0198/9 hrsz.)

KÜJ: 102 251 102

KTJ: 101 842 931

KSH-statisztikai számjele: 14292811-3832-113-12

Cégjegyzékszáma: 12-09-005594

Adószáma: 14292811-2-12

1. **Tervezett hulladékgazdálkodási tevékenység és kezelési művelet megnevezése, a kezelési műveletnél alkalmazandó módszerek, kezelési technológia részletes leírása**

A Ht. 2.§ (1) bekezdés 17. pontja alapján ***gyűjtés: a hulladék összegyűjtése hulladékkezelő létesítménybe történő elszállítás céljából, a gyűjtés magában foglalja a hulladék előzetes válogatását és előzetes tárolását is*.**

A Ht. 2.§ (1) bekezdés 7. pontja alapján ***előkezelés: a hasznosítást vagy ártalmatlanítást megelőző előkészítő művelet***

A Ht. 2.§ (1) bekezdés 20. pontja alapján ***hasznosítás: bármely kezelési művelet – ideértve a válogatást is –, amelynek fő eredménye az, hogy a hulladék hasznos célt szolgál annak révén, hogy olyan más anyagok helyébe lép, amelyeket egyébként valamely konkrét funkció betöltésére használtak volna, vagy amelynek eredményeként a hulladékot oly módon készítik elő, hogy ezt a funkciót akár az üzemben, akár a szélesebb körű gazdaságban betölthesse***

*Technológia leírás:*

A telephelyre beérkezett nem veszélyes hulladékokat először mérlegelik (közúti jármű, mechanikus tolósúlyos, raktári elektronikus mérlegeken), majd azokat számítógépes adatrögzítéssel nyilvántartásba veszik.

A mérlegelés után - amennyiben szükséges - a különböző nem veszélyes hulladékokat anyagminőség szerint válogatják kézi vagy gépi erővel, majd azok a kezelő, vagy a tárolóhelyekre kerülnek.

A beérkezett anyag minősége, összetétele, szennyezettsége határozza meg a feldolgozási műveleteket.

Darálás, rostálás:

A fémhulladék a daráló (Shredder) feladószalagjáról a kalapácsos törőbe kerül, ami a feladott fémhulladékot megfelelő méretűre aprítja. A daráló működését a vezérlő teremben lévő vezérlőpulton követik nyomon. A darált anyagot dobrosta segítségével osztályozzák, mely során 3 frakció kerül elkülönítésre (10 mm kisebb, 10 mm – 120 mm (fő frakció), 120 mm-nél nagyobb darabok). A porelszívást egy 30.000 m3/h teljesítményű ventillátor biztosítja. A berendezésből kilépő levegőt a kilépés előtt ciklonnal és egy párhuzamosan kapcsolt zsákos szűrővel portalanítják. A berendezésből a levegő egy 12 m magas, 0,9 m belső átmérőjű kürtőn át távozik. A darálási és rostálási technológiában két mágnesdob segítségével választják ki a vasat.

Igény szerint a 10 mm alatti frakció további tisztítására is van lehetőség (kevlár szita, vizes asztal)

A 100 mm-nél nagyobb darabok újra darálásra kerülnek, az ez alatti méretek további feldolgozási folyamatokon mennek keresztül. A feldolgozandó anyag (fő frakció) minősége alapján döntik el a további szeparálási műveletet.

Szeparálási műveletek:

1. Flotálás

Első lépésként a darált hulladék előmosásra kerül a tapadó szennyőzédesek lemosása végett, majd a két lépcsős vizes elválasztó (flotáló) rendszerbe jut, ahol megfelelő sűrűségűre beállított szuszpenzióban a nehéz (pl. ólom, cink, réz) és a könnyű (műanyag) frakció leválasztása történik. Az így szétválasztott hulladék az utómosóba kerül, melynek lényege megegyezik az előmosáséval, de itt még a mosófolyadék áram egy mágnesdobon is áthalad.

2. Örvényáramú szeparátor

A berendezés a darált, vagy a darált és flotált hulladékok tovább válogatására szolgál. A szeparátor az elektromos vezetőképesség alapján választja szét a vezetőket, a nem vezetőktől, azaz a fémet, a nem fémektől.

Az előkezelésből keletkezett különféle anyagok eladásra kerülnek újrahasznosítás céljából.

Azt, hogy hulladékként, vagy EoW (End of Waste, hulladékstátusz vége) termékként kerül értékesítésre a kezelt hulladék, mindig a vevő igénye határozza meg.

A gépi aprítás (Shredder) mellett, a kiválogatott hulladékok kézi, illetve gépi darabolását is végzik, hogy azok az ipar számára hasznosítható méretűek legyenek.

Egyes fémhulladékok elsődlegesen a nagy tisztaságú primer anyagok, bálázó gépbe kerülnek, ahol hidraulikus prés megfelelő méretűre tömöríti azokat, a gazdaságos szállítás érdekében.

Az öntvényhulladékok válogatás után közvetlenül kiszállításra és értékesítésre kerülnek, vagy darálást, flotálást követően kerülnek eladásra.

Jelen hulladékgazdálkodási tevékenységgel érintett hulladékokról nyilvántartást vezetnek a mindenkor hatályos jogszabályok alapján, jelenleg *a hulladékkal kapcsolatos nyilvántartási és adatszolgáltatási kötelezettségekről* szóló 309/2014. (XII. 11.) Korm. rendelet szerint.

1. **A telephelyi gyűjtésbe, előkezelésbe és hasznosításba bevonni kívánt hulladék fajtája, típusa, jellege, összetétele, valamint a kezelni tervezett éves hulladékmennyiséget típusonként az adott kezelési művelet megjelölésével (tonnában kifejezve)**

A telephelyi gyűjtésbe, előkezelésbe és hasznosításba bevonni kívánt hulladék fajtája, nem veszélyes hulladék.

A nem veszélyes hulladékok kódjai és megnevezései *a hulladékjegyzékről* szóló 72/2013. (VIII. 27.) VM rendelet (a továbbiakban: 72/2013. (VIII. 27.) VM rendelet) szerint került összeállításra.

| **Azonosító kód** | **Megnevezés** | **Mennyiség (tonna/év)** |
| --- | --- | --- |
| 02 01 10 | fémhulladék | 11 900 |
| 12 01 01 | vasfém részek és esztergaforgács | 11 900 |
| 12 01 02 | vasfém részek és por | 11 900 |
| 12 01 03 | nemvas fém reszelék és esztergaforgács | 11 900 |
| 12 01 04 | nemvas fém részek és por | 11 900 |
| 12 01 13 | hegesztési hulladék | 11 900 |
| 15 01 04 | fém csomagolási hulladék | 11 900 |
| 16 01 17 | vasfémek | 11 900 |
| 16 01 18 | nemvas fémek | 11 900 |
| 17 04 01 | vörösréz, bronz, sárgaréz | 11 900 |
| 17 04 02 | alumínium | 11 900 |
| 17 04 03 | ólom | 11 900 |
| 17 04 04 | cink | 11 900 |
| 17 04 05 | vas és acél | 11 900 |
| 17 04 06 | ón | 11 900 |
| 17 04 07 | fémkeverék | 11 900 |
| 17 04 11 | kábel, amely különbözik a 17 04 10-től | 11 900 |
| 19 10 01 | vas- és acélhulladék | 11 900 |
| 19 10 02 | nemvas fém hulladék | 11 900 |
| 19 12 02 | fém vas | 11 900 |
| 19 12 03 | nemvas fémek | 11 900 |
| 20 01 40 | fémek | 11 900 |
| **A hulladékgazdálkodási tevékenységbe bevonható nem veszélyes hulladékok mennyisége legfeljebb összesen:** | | **11 900** |

A kezelési műveletek felsorolását jelen engedélykérelem P.) pontja tartalmazza.

**D.) Tervezett hulladékgazdálkodási tevékenységgel érintett terület**

A 3. pontban meghatározott nem veszélyes hulladékok telephelyi gyűjtése, kezelése és hasznosítása a Regy Metal Kft. 3063 Jobbágyi, Apponyi út 109-111. számú (3063 Jobbágyi 09/37; 09/45; 09/50; 09/51 és 0198/9 hrsz.) telephelyén történik.

**E.) A hulladék gyűjtéséhez, előkezeléséhez és hasznosításához szükséges személyi, tárgyi és közegészségügyi feltételek, az alkalmazni kívánt technológia, továbbá az eszközök, a berendezések és a járművek műszaki jellemzői, azok állapotát, minőségét és felszereltségét igazoló dokumentumai**

A kérelmezett tevékenység végzésére a Regy Metal Kft. rendelkezik megfelelő számú személyzettel és tárgyi eszközökkel.

Személyi feltételek:

2 fő mérlegkezelő

1 fő telepvezető

6 fő gépkezelő/gépi anyagmozgató

14 fő hulladékválogató

1 fő logisztikus

1 fő pénzügyi asszisztens és adminisztrátor

1 fő környezetvédelmi felelős

A munkavállalók számára a védőeszközök, munka és balesetvédelmi szempontból biztosítottak.

A foglalkozás-egészségügyi alapellátásra vonatkozó üzemorvossal kötött szerződés, jelen engedélykérelem 2. sz. melléklete.

Tárgyi feltételek:

1 db. 30 tonnás közúti jármű mérleg

1 db. 60 tonnás közúti jármű mérleg

1 db. 1000 kg mechanikus tolósúlyos mérleg,

2 db. 3000 kg raktári elektronikus mérleg

konténerek

targoncák

rakodógépek

bálázógépek

kézi szerszámok

shredder

flotáló

vizes asztal

rosták

hidraulikus daraboló ollók

örvényáramú szeparátor

A kérelmezett hulladékgazdálkodási tevékenységhez használt tárgyi eszközök a Regy Metal Kft. saját tulajdonában állnak.

A mérlegek hitelesítési bizonyítványai, jelen engedélykérelem 3. sz. melléklete.

Az anyagmozgató eszközök üzemeltetését arra képesítéssel rendelkező személyzet végzi.

Az eszközök, gépek, berendezések karbantartása folyamatos, azok műszaki állapota jó, megfelelnek a környezetvédelmi előírásoknak.

A rendelkezésre álló eszközállománnyal, melynek bővítése jelenleg nem tervezett, a Regy Metal Kft. a tevékenységét gazdaságosan végzi.

**F.) A tervezett tevékenységgel érintett telephely címe, helyrajzi száma, műszaki és környezetvédelmi jellemzői, állapota, minősége, felszereltsége, kapacitása (megjelölve a hulladéktároló hely tárolási kapacitását), a telepengedély száma, ha a kérelmező a tevékenységhez használni kívánt eszközöket, berendezéseket, járműveket bérli vagy lízingeli, akkor e jogviszony igazolása**

A telephely -ipari gazdasági területen - a 3063 Jobbágyi, Apponyi út 109-111. szám alatt található, mely a 3063 Jobbágyi 09/51, 09/37, 09/50, 09/45 és a 0198/9 hrsz-ú ingatlanokból áll. Az ingatlanok összes területe 73457 m2.

A telephelyét a Regy Metal Kft. bérli, a bérleti szerződés jelen engedélykérelem 4. sz. melléklete.

A nap 24 órájában őrzött, kamera rendszerrel ellátott, kivilágított, körbekerített, zárható telephely kb. 66457 m2, melynek 100 %-a burkolattal ellátott, amelyből 62800 m2 szolgál a veszélyes és nem veszélyes hulladékok és az End-off-Waste termékek tárolására.

A hulladéktároló hely üzemeltetési szabályzatát a Nógrád Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály Hulladékgazdálkodási Osztály NO/HGO/2105-5/2023. számú határozatában jóváhagyta.

A veszélyes és nem veszélyes hulladékok tárolására vonatkozó üzemeltetési szabályzat alapján, a 3063 Jobbágyi, Apponyi út 109-111. sz. telephelyen egyidejűleg 50.000 tonna hulladék gyűjthető, melyből a nem veszélyes hulladékok mennyisége 49.800 tonna, a veszélyes hulladékok mennyisége 200 tonna.

Az Engedélyekben elfogadott éves hulladékmennyiségek az alábbiak:

* NO/HGO/1421-23/2023. számon kijavított, NO/HGO/1421-22/2023. számú, hulladékgazdálkodási engedély, veszélyes és nem veszélyes hulladékok telephelyi gyűjtésére és előkezelésére

veszélyes hulladékok: 1000 tonna

nem veszélyes hulladékok: 2000 tonna

* NO/HGO/1555-16/2022. számú hulladékgazdálkodási engedély, nem veszélyes hulladékok telephelyi gyűjtésére és előkezelésére.

nem veszélyes hulladékok: 5000 tonna

A szilárd burkolattal ellátott területen kiépítésre került a csapadékvíz elvezető rendszer, összhangban a vízjogi engedéllyel. A telephely szennyvíz elvezetése megoldott. A telephely szennyvíz- és csapadékvíz hálózatának üzemeltetésére a Regy Metal Kft., a Közép-Duna-völgyi Vízügyi Hatóság által, KDVVH: 26-8/2014. számon kiadott engedéllyel rendelkezik, mely 2034. június 30. napjáig hatályos.

A telephely ivóvízellátása közüzemi hálózatról történik. A munkavállalók számára az épületekben szociális helyiségek (öltöző, fürdő, étkező, mosdó) biztosítottak.

A telephely rendszeresen karbantartott, jó minőségi színvonalú.

A telephely szilárd burkolatú felületén valósul meg a gépjárművek tárolása.

A gépjárművek karbantartását, javítását a Regy Metal Kft. (nyilvántartási szám: 25870) végzi. A nyilvántartásba vételről szóló NO/KKO/78-51/2024. sz. igazolást, melyet a Nógrád Vármegyei Kormányhivatal Közlekedési, Műszaki Engedélyezési és Fogyasztóvédelmi Főosztály Közlekedési Osztály állított ki, jelen engedélykérelem 5. sz. melléklete.

A gépjárművek tisztítását Petákné Csonka Kata ev. végzi, a 3032 Apc 0145/2 hrsz-ú telephelyen. A gépjármű tisztítási szerződés jelen engedélykérelem 6. sz. melléklete.

A telepengedélyt a Regy Metal Kft. részére Jobbágyi Község Önkormányzatának Jegyzője 1372-2/2024. számon megadta, mely dokumentum jelen engedélykérelem 7. számú melléklete.

**G.) Kezelési technológiához kapcsolódó adatok:**

**GA.) a kezelés során felhasználni kívánt segédanyagok, biológiai kezelés esetében a kezelés helyszínén képződő csurgalék-, illetve csapadékvíz összegyűjtésének és kezelésének módja**

A kezelési művelet során segédanyag nem kerül felhasználásra.

A tevékenység során csurgalékvizek nem képződnek.

A csapadékvizek elvezetése a Közép-Duna-völgyi Vízügyi Hatóság által KDVVH: 26-8/2014. számon kiadott vízjogi üzemeltetési engedély alapján történik. Vízikönyvszám: 8.3/8.2/419

**GB.) a kezelés során képződött anyag és hulladék mennyisége, fajtája, típusa, jellege, összetétele, fizikai megjelenési formája, annak tervezett kezelési módja, további felhasználási lehetősége**

A telephelyi gyűjtésbe, előkezelésbe és hasznosításba bevonni kívánt hulladékok mennyisége **12.000 tonna/év**.

Ebből:

**1. Kezelés során keletkező hulladékok mennyisége: 1.200 tonna.**

*Fajtája, típusa, jellege, összetétele, fizikai megjelenési formája:*

Szilárd, nem veszélyes hulladékok.

Típusa a 72/2013. (VIII. 27.) VM rendelet szerint, az alábbi táblázatban megjelölve:

| **Azonosító kód** | **Megnevezés** | **Kezelés módja** |
| --- | --- | --- |
| 19 10 04 | könnyű frakció és por, amely különbözik a 19 10 03-tól | Ártalmatlanítás |
| 19 10 06 | más frakciók, amelyek különböznek a 19 10 05-től | Ártalmatlanítás |
| 19 12 04 | műanyag és gumi | Hasznosítás, Ártalmatlanítás |
| 19 12 12 | egyéb, a 19 12 11-től különböző hulladék mechanikai kezelésével nyert hulladék (ideértve a kevert anyagokat is) | Hasznosítás, Ártalmatlanítás |

**2. Kezelés során keletkező fémhulladékok mennyisége: 10.800 tonna.**

*Fajtája, típusa, jellege, összetétele, fizikai megjelenési formája:*

Szilárd, nem veszélyes hulladékok.

Típusa a 72/2013. (VIII. 27.) VM rendelet szerint, az alábbi táblázatban megjelölve:

| **Azonosító kód** | **Megnevezés** | **Kezelés módja** |
| --- | --- | --- |
| 19 10 01 | vas- és acélhulladék | Hasznosítás |
| 19 10 02 | nemvas fém hulladék | Hasznosítás |
| 19 12 02 | fém vas | Hasznosítás |
| 19 12 03 | nemvas fémek | Hasznosítás |

**GC.) A kezelés anyagmérlege**

|  |  |
| --- | --- |
| **Megnevezés** | **Keletkező mennyiség %** |
| Kezelés során keletkező hulladékok | ~0,10 |
| Fémhulladék | ~99,90 |

**GD.) A kezelési folyamat szempontjából kritikus ellenőrzési pontok**

A kezelési folyamat szempontjából kritikus ellenőrzési pontokat nem tudunk meghatározni. A daráló, a flotáló az örvényáramú szeparátor stb. berendezéseket, több iparágban is használják (pl. szennyvíztisztítás, fafeldolgozás, bányászat stb.) többek között az egyszerű működési elvük és fenntarthatóságuk miatt. A berendezéseket a Regy Metal Kft. is évek óta használja, azokat folyamatosan ellenőrzi, karbantartja. Működésük során környezet veszélyeztetés, környezetszennyezés nem történt.

**GE.) A kezelés technológiájának műszaki és környezetvédelmi jellemzői**

A kezelés technológiájának műszaki jellemzői a B.) pontban került ismertetésre.

*Levegő:*

A technológiában kalapácsos törő (gyártó: Oberlander, motor: 1MW) segítségével vegyes fémhulladék darálását végzik. A daráló maximális kapacitása 25 t/h, a szokásos üzemmenet 15-20 t/h között változik, a hulladék összetételétől függően. A hulladék beadagolása markológép és szállítószalag segítségével történik. Darálás után a mágnesezhető frakciót két lépésben mágnesdob és vibrációs osztályozó asztal választja szét. A daráló és az 1. vibrációs osztályozó asztal légterét ciklon és két párhuzamosan kapcsolt zsákos porszűrőn keresztül ventilátor (motor: 30 kW, 1410 rpm) szívja meg (*P1 pontforrás*). A párhuzamosan kapcsolt zsákos porszűrők egymástól függetlenül működtethetőek. Ezzel a technológiával a leválasztás mindig aktív marad, ugyanis a zsákos leválasztó egyik ága mindig üzemképes állapotban van.

A daráló kürtő levegőszennyezésének vizsgálatát az AIRMON Levegősszennyezés Monitoring Kft. végezte el 2021. április 19. napján. A mérési eredmények és a határértékek összehasonlítása alapján megállapítható, hogy a mért pontforrás kibocsátása eleget tesz a vonatkozó jogszabályoknak.

A Nógrád Megyei Kormányhivatal Környezetvédelmi, Természetvédelmi és Hulladékgazdálkodási Főosztály Környezetvédelmi és Természetvédelmi Osztály NO/KVO/1982-5/2021. számú határozatával a telephelyen üzemelő légszennyező pontforrás működését engedélyezte.

*Zaj és rezgés:*

A telephelytől K-i irányban lakóépületek, Ny-i irányban mezőgazdasági terület és telephely, É-i és D-i irányban mezőgazdasági terület található.

A telephelytől keleti irányban helyezkedik el a Hatvan-Salgótarján közötti vasútvonal és a vasútállomás.

A telephely jelentősebb zajforrásai zárt épületben (mosó, flotáló, örvényáramú szeparátor), illetve zajvédő fallal elzárt területen (daráló, dobrosta) működnek.

A zajforrások működése napi 8 órában valósul meg, a nappali időszakban.

A Közép-Duna-völgyi Környezetvédelmi, Természetvédelmi és Vízügyi Felügyelőség KTVF: 12874-2/2012. számú határozatában zajkibocsátási határértéket állapított meg, melyet a Pest Megyei Kormányhivatal Környezetvédelmi és Természetvédelmi Főosztály PE/KTF/44722-1/2016. számon módosított.

A technológiában nem történt olyan változás, amely határérték-túllépést okoz.

*Talaj, felszíni és felszín alatti vizek:*

A tevékenység talajvízre, illetve földtani közegre gyakorolt hatásának nyomon követése érdekében folyamatos ellenőrző vizsgálatokat végeznek.

A telephelyen 2 db talajvíz megfigyelő kút található. A 3063 Jobbágyi 09/37 és 09/52 hrsz-ú ingatlanokon létesített monitoring kutak üzemeltetése a Fővárosi Katasztrófavédelmi Igazgatóság Katasztrófavédelmi Hatósági Osztály 35100—4254/2023./ált számú határozata alapján történik. Vízikönyvszám: 8.b/2012. (8. sz. melléklet).

A telephely szennyvíz- és csapadékvíz elvezetése a Közép-Duna-völgyi Vízügyi Hatóság által KDVVH: 26-8/2014. számon kiadott vízjogi üzemeltetési engedély alapján történik. Vízikönyvszám: 8.3/8.2/419. (9. sz. melléklet).

*Táj és természetvédelem:*

A jelenleg kérelmezett kezelési technológiával a telephelyen nem létesül új létesítmény, nem kerül felállításra új berendezés. A telephelyen a hulladékkezelő tevékenység 1992. év óta folyik.

A délre lévő területeken mezőgazdasági termeléssel nagyüzemi növénytermesztés valósul meg, mely területeken őshonos fajok nem fordulnak elő. A területen védett növényfaj nem található, a közelben nincs országos, vagy helyi jelentőségű védett természeti terület. A legközelebbi országosan védett terület a Kelet- Cserhát TK, távolsága ~10 km.

A területen nem található műemlék védettségű épület, régészeti lelőhely, egyedi tájérték, turisztikailag jelentős objektum.

*Bűz, füst, tűz és robbanásveszély szennyezések, üzemzavar miatti hatások elkerülése:*

A kérelmezett tevékenység nem okoz bűz vagy füst veszélyt.

A technológiából adódó nagy kárt okozó üzemzavarral sem kell számolni, mely akörnyezetre hatással lehet.

Egy esetleges tűzeset okozhat szennyezést a környezetben, azonban ennek a valószínűsége minimálisra tehető, a biztonságiintézkedések betartásával.

A telephely kiépítése és üzemeltetése, a hatályos környezetvédelmi jogszabályok alapján és az elérhető legjobb technika szerint történik.

Az alkalmazott műszaki megoldásokkal a tevékenység, a környezetre jelentős hatást nem gyakorol, melyet az elmúlt évek monitoring vizsgálatai is alátámasztanak.

**H.) A kezelési művelettel elérni kívánt környezetvédelmi és gazdasági cél; hasznosítás esetén az előállítani kívánt anyag vagy termék előállításával, gyártásával vagy forgalomba hozatalával járó környezetvédelmi és gazdasági előny, haszon, továbbá a Ht. 9. § (1) bekezdésében meghatározottak szerint a hulladékstátusz megszűnésére vonatkozó igazolás**

A Ht. II. fejezete felsorolja a hulladékra vonatkozó általános szabályokat, többek között

*„Ht. 4.§. Minden tevékenységet úgy kell megtervezni és végezni, hogy az a környezetet a lehető legkisebb mértékben érintse, vagy a környezet terhelése és igénybevétele csökkenjen, ne okozzon környezetveszélyeztetést vagy környezetszennyezést, biztosítsa a hulladékképződés megelőzését, a képződő hulladék mennyiségének és veszélyességének csökkentését, a hulladék hasznosítását, továbbá környezetkímélő ártalmatlanítását.”*

*„Ht. 6. § (3) A hulladékban rejlő anyag, energia hasznosítása érdekében törekedni kell a hulladék lehető legnagyobb arányú újrahasználatra való előkészítésére, újrafeldolgozására, valamint a nyersanyagok hulladékkal történő helyettesítésére.”*

Az öntödei tendenciák egyre inkább az ötvözet specifikus hulladékok és alapanyagok beszerzésének iránya felé tart. A fémek egyértelműen, mint értékkel bíró alapanyagok vannak jelen a hulladékpicon.

A technológiánk lehetővé teszi az R4 hasznosítást. A hasznosítás során keletkező anyagokat az alább részletezett tanúsítványaink alapján lehetőségünk van a hulladékstátusz megszüntetésére.

A vevői igények határozzák meg miként kerül eladásra az R4 kódon hasznosított anyag.

Minden esetben arra törekszünk, hogy közvetlen módon a kohászatnak másodlagos alapanyagként értékesítsünk. A kimenő anyagok átvevő partnerei elsődlegesen kohók, öntödék, kereskedők.

Átvevők pl.:

Alumínium esetében: Alu Menziken S.R.L., HYDRO Magyarország Kft., INOTAL Alumínium Feldolgozó Kft.

Vas esetében: Odpad Pivka d. o. o. Szlovénia

A fémhulladékok feldolgozásának környezetvédelmi és gazdasági előnye, hogy megfelelő kezeléssel és hasznosítással azok a körforgásos gazdaságban szinte folyamatosan benntarthatók, mely által megvalósulnak a Ht. 4. §-ában, valamint 6. § (3) bekezdésében foglalt előírások.

A **REGY METAL Kft.** piaci pozíciójának erősítése, versenyképességének javítása és az érdekelt felek elégedettségének növelése érdekében a **MSZ EN ISO 9001:2015 és az MSZ EN ISO 14001:2015** szabványok követelményeit kielégítő **Integrált Irányítási Rendszert** működtet aszervezet teljes tevékenységi körére vonatkozóan az alábbi folyamatokra:

* ***fémhulladékok kohászati célú előkészítése***
* ***elektromos és elektronikai hulladékok feldolgozása, kezelése, ártalmatlanítása***
* ***másodnyersanyag gyártása*** (End of Waste, hulladékstátusz vége) ***a 333/2011 EU és a 715/2013 EU rendelet alapján.***

A Tanúsítványok, jelen engedélykérelem 10. sz. melléklete.

Az Integrált Irányítási kézikönyv, a Tanács 333/2011/EU, valamint a Bizottság 715/2013/EU rendeletével összhangban és együttesen szabályozza a fémhulladékok kohászati célú előkészítésének, az elektromos és elektronikai hulladékok feldolgozásának, kezelésének, ártalmatlanításának, a másodnyersanyag gyártásának folyamatait.

Az Integrált Irányítási kézikönyvből mellékeljük a hulladékstátusz megszűnésére vonatkozó minőség ellenőrzési dokumentumokat. (11. sz. melléklet)

**I.) A kezelési tevékenység végzéséhez szükséges, a kérelmező rendelkezésére álló pénzügyi eszközök, azok garanciái, valamint a meglétükre vonatkozó nyilatkozat; a céltartalék képzésére vonatkozó terv, továbbá a környezetvédelmi biztosítás megkötésének tényét igazoló dokumentum, ha a kérelmező a Ht. 71. §-a szerinti gazdálkodó szervezetnek felel meg**

A rendelkezésére álló pénzügyi eszközök meglétére vonatkozó igazolás, a *számvitelről* szóló 2000. évi C. törvény 4. §. szerinti - pozitív egyenleget mutató - **2023. évi beszámoló**, jelen engedélykérelmi dokumentáció 12. sz. mellékletét képezi.

## A kérelmezett hulladékgazdálkodási tevékenység végzéséhez szükséges - *a pénzügyi biztosíték, a céltartalék, valamint a környezetvédelmi biztosítás hulladékgazdálkodással összefüggő részletes szabályairól* szóló 681/2023. (XII. 29.) Korm. rendelet által előírt - pénzügyi biztosíték és környezetvédelmi biztosítás megkötése folyamatban van. Az igazoló dokumentumokat a későbbiekben nyújtjuk be T. Hatóság felé.

A hatályos jogszabályok alapján céltartalék képzése jelen kérelmezett hulladékgazdálkodási tevékenység végzéséhez nem szükséges.

**J.) A környezetbiztonságra, az esetlegesen bekövetkező káresemény (havária) elhárítására vonatkozó terv, szükség esetén a monitoringra vonatkozó részletes terv, a tevékenység felhagyására vonatkozó részletes terv (utógondozás)**

A havária terv jelen engedélykérelmi dokumentáció 13. sz. melléklete.

Havária, rendkívüli időjárási körülmények, természeti csapások, üzemszerűtől eltérő körülmények folytán alakulhat ki.

A környezetbiztonság megóvása érdekében megfelelően kell kialakítani a munkaterületeket, szigorúan be kell tartani a biztonsági előírásokat, folyamatosan szükséges ellenőrizni, karbantartani a berendezéseket, gépeket, eszközöket.

Tűz esetén a tűzoltóságot értesíteni kell, az oltás megkezdése mellett. A részleteket a Tűzvédelmi szabályzat tartalmazza.

Üzemanyag, vagy kenőanyag elfolyása esetén azonnal meg kell kezdeni a felitatást, a használt felitató anyagot veszélyes hulladékként kell kezelni. A felitató anyagnak mindig rendelkezésre kell állnia.

Amennyiben rendkívüli esemény a szállítás során fordul elő (pl. baleset), akkor a tehergépjárműről szétszóródó hulladék összegyűjtéséről haladéktalanul gondoskodni kell.

Jelen kérelmezett tevékenység végzéséhez sem monitoring terv, sem utógondozási terv nem szükséges.

**K.) a hulladék telephelyen történő tárolásának módjára és körülményeire vonatkozó adatok, információk**

A beérkező nem veszélyes hulladékokat először mérlegelik (közúti jármű, mechanikus tolósúlyos, raktári elektronikus mérlegeken), majd számítógépes adatrögzítéssel nyilvántartásba veszik.

A mérlegelés után a különböző hulladékokat anyagminőség szerint szelektálják, kézi, illetve gépi erővel.

A szétválogatott hulladékot ezután helyezik el a fedett, vagy fedetlen, betonozott aljzatú tároló boxokba, csarnoképületekbe, kezelő terekre, valamint tároló terekre.

A nem veszélyes fémhulladékok gyűjtése és kezelése

* vas, saválló, ólom, horgany esetében a 3063 Jobbágyi 09/51, 0189/9 és 09/37 hrsz-ú ingatlanokon (a telephely északi oldalán),
* alumínium a 3063 Jobbágyi 09/37 és a 09/50 hrsz-ú ingatlanokon (a telephely középső részén)
* réz, a 3063 Jobbágyi 09/37 hrsz-ú ingatlanon kialakított fedett, zárható épületben

történik.

A nem veszélyes egyéb fém és nem fém hulladékok gyűjtése a 3063 Jobbágyi 09/45 hrsz-ú ingatlanon (a telephely déli oldalán) történik. (pl. papír, fa, műanyag, elektronikai hulladék).

A szelektált hulladékok különböző kezelési technológián mennek keresztül (pl. darálás, osztályozás, flotálás stb.), mely után azokat minősítik. Azt, hogy a kezelt hulladékot másodlagos alapanyagként, vagy hulladékként értékesítik tovább, mindig a vevői igények határozzák meg.

A kezelt hulladékot és alapanyagot elszállításig, elkülönítve, szintén a fedett, vagy fedetlen betonozott aljzatú tároló boxokban, illetve csarnoképületekben tárolják, melyek a 3063 Jobbágyi 09/37 hrsz-ú ingatlanon találhatók.

**L.) Környezetvédelmi megbízott alkalmazásának igazolása**

A környezetvédelmi felelős szerződése és szakirányú végzettsége, valamint a Szuha Kft. és a Regy Metal Kft. között 2023. augusztus 15. napján kötött szolgáltatási szerződés jelen engedélykérelmi dokumentáció 14. sz. mellékletei.

**M.) Az állami adó- és vámhatóság 30 napnál nem régebbi igazolásának másolata arra vonatkozóan, hogy a kérelmezőnek az állami adó- és vámhatóságnál lejárt köztartozása nincs, vagy igazolás hiányában nyilatkozatot arról, hogy a kérelmező a köztartozásmentes adózói adatbázisban szerepel**

A köztartozásmentes adózói adatbázisban való szereplésről a nyilatkozat, jelen engedélykérelem 15. sz. melléklete.

**N.) A kérelmező korábbi hulladékgazdálkodási tevékenységéről szóló, 11. § szerinti nyilatkozata**

A 439/2012. (XII. 29.) Korm. rendelet 11.§-a szerinti nyilatkozat, jelen engedélykérelem 16. számú melléklete.

**O.) Nyilatkozat a munkaerőpiacon hátrányos helyzetben lévő álláskeresők alkalmazásával kapcsolatban**

A munkaerőpiacon hátrányos helyzetben lévő álláskeresők alkalmazásával kapcsolatos nyilatkozat, jelen engedélykérelem 17. sz. melléklete.

**P.) Hasznosítási műveletek, valamint hasznosítást megelőző előkészítő műveletek azonosító kódjai**

*A hulladékgazdálkodással kapcsolatos ártalmatlanítási és hasznosítási műveletek felsorolásáról* szóló 43/2016. (VI. 28.) FM rendelet 2. melléklete szerinti hasznosítási műveletek:

* **R4 Fémek és fémvegyületek újrafeldolgozása, visszanyerése (Ez a művelet magában foglalja az újrahasználatra való előkészítést.)**
* **R11 Az R1–R10 műveletek valamelyikéből származó hulladék hasznosítása**
* **R12 Átalakítás az R1–R11 műveletek valamelyikének elvégzése érdekében (R-kód hiányában ez a művelet magában foglalhatja a hasznosítást megelőző előkészítő műveleteket, mint például az R1–R11 műveleteket megelőzően végzett válogatás, aprítás, tömörítés, pelletkészítés, szárítás, zúzás, kondicionálás vagy elkülönítés.)**
* **R13 Tárolás az R1–R12 műveletek valamelyikének elvégzése érdekében [A képződés helyén az elszállításig történő átmeneti tárolás kivételével, ahol az átmeneti tárolás a Ht. 2. § (1) bekezdés 17. pontja szerinti előzetes tárolást jelenti.]**

A 439/2012. (XII. 29.) Korm. rendelet 2. melléklete szerinti hasznosítást megelőző előkészítő műveletek azonosító kódjai:

**Fizikai előkezelés, átalakítás:**

E02 – 01 szétválasztás (szeparálás)

E02 – 03 aprítás (zúzás, törés, darabolás, őrlés)

E02 – 04 tömörítés, bálázás, darabosítás (pl. agglomerálás, regranulálás)

E02 – 05 válogatás alaki jellemzők szerint (osztályozás)

E02 – 06 válogatás anyagminőség szerint (osztályozás)

E02 – 13 szitálás, rostálás

E02 – 15 mosás (vízzel)

E02-17 – mechanikai tisztítás

E02 – 99 egyéb

**Fizikai-kémiai előkezelés, átalakítás:**

E04 – 04 mosás

E04 – 07 pelyhesítés (flokkulálás), koagulálás, flotálás

**Q.) A környezeti hatások jelentőségének vizsgálatára szolgáló – a környezeti hatásvizsgálati és az egységes környezethasználati engedélyezési eljárásról szóló 314/2005. (XII. 25.) Korm. rendeletben (a továbbiakban: Khvr.) meghatározott – adatlapot, ha az engedélyezési eljárás a Khvr. 3. számú mellékletében meghatározott olyan tevékenység megkezdését vagy folytatását szolgálja, amely a Khvr.-ben meghatározott küszöbértéket nem éri el, vagy a tevékenységre a Khvr.-ben megállapított feltétel nem teljesül.**

A környezeti hatások jelentőségének vizsgálatáról szóló nyilatkozat, jelen engedélykérelem 18. sz. melléklete.

Jobbágyi, 2025. január 27.

Kis Györgyi

ügyvezető

**Mellékletek**

1. Igazgatási szolgáltatási díj befizetéséről igazolás
2. Foglalkozás-egészségügyi alapellátásról szóló szerződés
3. Mérleghitelesítési bizonyítványok
4. Bérleti szerződés
5. Gépjármű fenntartási tevékenység igazoló dokumentum
6. Gépjármű tisztítási szerződés
7. Telepengedély
8. 35100-4254/2023./ált számú határozat
9. KDVVH: 26-8/2014. számú határozat
10. Tanúsítványok
11. Hulladékstátusz megszűnésére vonatkozó igazolás
12. 2023. évi éves beszámoló
13. Havária terv
14. Környezetvédelmi felelős és azzal kapcsolatos dokumentumok
15. Köztartozásmentes adózói nyilatkozat
16. 439/2012. (XII. 29.) Korm. rendelet 11.§-a szerinti nyilatkozat
17. Álláskeresőkkel kapcsolatos nyilatkozat
18. Környezeti hatások jelentőségének vizsgálatáról szóló nyilatkozat